Flensborg Avis - Wikipedia

# Flensborg Avis

### From Wikipedia

Flensborg Avis is en däänsch Daagblatt, dat in Flensborg rutgeven warrt. De Texten sünd op Däänsch un to knapp en Drüddel op Düütsch. De eerste Utgaav keem den 1. Oktober 1869 rut. De Vörlöper weer de „Flensburger Anzeiger“ in düütsche Spraak, de toeerst 1868 rutkeem. De Flensborg Avis is dormit dat öllste Daagblatt in’t düütsch-däänsche Grenzrebeet. In de Tiet vun de Natschonalsozialismus weer de Flensborg Avis dat eenzige Blatt in Düütschland, dat nich bi de Gliekschaltung mitmaken müss.

Hüüt gellt dat Blatt vör allen as Daagblatt vun de däänsche Minnerheit in Süüdsleswig. De Oplaag liggt bi üm un bi 7.000 Utgaven. De Tall vun Lesers alltohoop liggt üm un bi 20.000 Lüüd. Bi 40 Perzent vun de Lesers leevt in Däänmark. De Utgaav an’n Dunnersdag hett en Informatschoonsblatt vun de Sydslesvigsk Forening dorbi un warrt an all de Liddmaten vun den Vereen utdeelt. De Oplaag liggt för dissen Dag bi över 14.000. Bitieden mal gifft ok de Däänsch Schoolvereen för Süüdsleswig ene Bilaag in dat Blatt rut. De Utgaven kriggt all Liddmaten vun de Schoolvereen.

In Flensborg, Sleswig un Husum hett dat Daagblatt Lokalredakschonen. Alltohoop arbeidt dörtig Redaktörs bi dat Blatt.

De Flensborg Avis is dormit een vun de lüttsten Daagblääd in Düütschland. Dat Blatt is en Aktiensellschop, de aver toglieks vun den Staat Däänmark mit Geller ünnerstütt warrt (2004 mit üm un bi 3 Millionen Euro). Düütschland gifft nix to dat Daagblatt to.

## [Ännern] Weblenken

- Websteed vun dat Daagblatt (däänsch)

Vun „http://nds.wikipedia.org../../../f/l/e/Flensborg_Avis_af05.html“

Sietenkategorien: Daagblatt | Däänsch | Sleswig-Holsteen

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- Dansk
- ‪Norsk (bokmål)‬